અરવલ્લી :  અરવલ્લી જીલ્લાના શહેરી અને ગ્રામ્ય વિસ્તારોમાં વિદેશી દારૂ અને આલ્કોહોલિક બિયરની માંગો તે બ્રાન્ડની હોમડિલિવરી અપાતા બુટલેગરો બિલાડીની ટોપની જેમ ફૂટી નીકળ્યા છે જીલ્લા પોલીસવડા મયુર પાટીલ અને જીલ્લા પોલીસતંત્ર જીલ્લામાં દેશી-વિદેશી દારૂની રેલમછેલ થતી હોવાની વાત ભલે સ્વીકારી ના રહ્યા હોય પરંતુ જીલ્લાના મુખ્યમથક મોડાસા શહેરમાં આવેલા ખુબજ જાણીતા અને મુખ્યત્વે યુવતીઓ અને મહિલાઓથી ધમધમતા શ્યામ સુંદર શોપિંગ સેન્ટરના શૌચાલયમાં વિદેશી દારૂની મહેફિલ જમાવી ખાલી બોટલો અને ખોખાના ઢગલા ખડકાયેલા જોવા મળી રહ્યા છે શોપિંગ સેન્ટરમાં રાત્રે અસામાજિક તત્વો દારૂની મહેફિલ જમાવતા હોવાનું દુકાનદારોનું માનવું છે ગુજરાતમાં દારૂ બંધી હોવા છતાં પણ ઠેર ઠેર દારૂ મળતો હોવાના પુરાવાઓ અરવલ્લી જિલ્લામાં જોવા મળી રહ્યા છે.